סקוט סטיינר

סקוט קארל רכשטיינר (באנגלית: Scott Carl Rechsteiner; נולד ב-29 ביולי 1962) הידוע יותר בשם הבמה שלו, סקוט סטיינר הוא מתאבק אמריקאי. הוא מוכר בעיקר בשל תקופתו בארגון World Championship Wrestling‏ (WCW), שבו היה פעם אחת אלוף העולם במשקל כבד של WCW. כמו כן, הוא התאבק עבור הארגונים Jim Crockett Promotions‏ (JCP),‏ World Wrestling Federation/Entertainment‏ (WWF/WWE),‏ Impact Wrestling ו-Extreme Championship Wrestling‏ (ECW). סטיינר בעל קריירת זוגות עתירה בתארים. במהלך שנות ה-80 וה-90 של המאה ה-20, הוא התאבק לצד אחיו הגדול, ריק, כחלק מהאחים סטיינר, כשביחד הם נחשבו לאחד מהזוגות הטובים ביותר בכל הזמנים של הענף. מגזיני ההיאבקות Pro Wrestling Illustrated‏ (PWI) ו-Wrestling Observer Newsletter הכתירו אותם לזוג השנה של שנת 1990 (כש-PWI הכתירו אותם שוב בשנת 1993). בשנת 2003,‏ PWI דירגו אותם במקום ה-2 מתוך 100 הזוגות הטובים ביותר, כשרק הרוד ווריורס הקדימו אותם. סטיינר זכה במגוון אליפויות זוגות, כולל אליפות הזוגות של ה-WWF, אליפות הזוגות של WCW, אליפות הזוגות של IWGP ואליפות הזוגות של TNA/Impact. במשך השנים הוא ניהל גם קריירת יחידים מצליחה, כשהיה שלוש פעמים אלוף עולם: פעם אחת אלוף העולם במשקל כבד של WCW, פעם אחת אלוף העולם במשקל כבד של WWA ופעם אחת האלוף האוניברסלי במשקל כבד של WWC. בנוסף לכך, הוא אלוף הטריפל קראון של WCW. רכשטיינר נישא לאשתו, כריסטה פודסדלי, ב-7 ביוני 2000. לשניים יש שני ילדים. ב-3 ביוני 2007, במסגרת מופע של TNA בסן חואן, פוארטו ריקו, רכשטיינר ספג בעיטה בגרונו מיריבו, אפולו. לאחר שגנח דם, הוא הובהל לבית החולים, שם הוא אובחן עם צינור קרוע בקנה הנשימה, כשנותרו לו חמש שעות לחיות. הרופאים הכניסו אותו למצב תרדמת למשך יומיים, כשהם ביצעו חתך בצלעותיו ובריאה שלו כדי לתקן את הקרע, כשאחר כך הם ניקזו את הנוזלים מצלעותיו. בסוף שנות ה-90 של המאה ה-20, האשמות על שימוש בסטרואידים החלו לצוץ עקב עודף המשקל של רכשטיינר, אישומים שהאחרון הכחיש. הוא טען שהוא עשה זאת תוך כדי אימונים עם אגדת ההיאבקות, ניק גולפיס. כשחזר לארגון ה-WWE לקראת סוף שנת 2002, הוא הוכרח לעבור בדיקת סטרואידים, כשהוא הסכים רק בתנאי שטריפל H יעבור בדיקה גם כן. הוא טען שה-WWE לא השתמשו באף אחת מבדיקות אלו. ב-21 באפריל 1998, רכשטיינר איים על חייו של עובד משרד התחבורה של ג'ורג'יה, פול קספרין, לאחר שהאחרון הודיע לרכשטיינר על כך שאחד המחלפים בכביש סגור. לאחר מכן, הוא פגע בקספרין פעמיים עם הטנדר, פורד F-250 שלו. כתוצאה מכך, קספרין נפגע, אך לא בצורה רעה למדי. רכשטיינר נעצר בעקבות מקרה זה וב-17 במרץ 1999 הודה באשמה על תקיפה חמורה ואיומי הטרור שהטיח בפני קספרין. השופט מייקל רואץ' דן אותו לעשרה ימי מאסר, בנוסף לתקופת מבחן של שבע שנים. הוא הוכרח לשלם קנס של 25 אלף דולר, ונידון למאתיים שעות של עבודות שירות. בדצמבר 2005, רכשטיינר, לקס לוגר ומרקוס באגוול הורדו מהטיסה ממיניאפוליס, מינסוטה לויניפג, מניטובה עקב המולה שהתרחשה במטוס. הם עוכבו לחקירה למשך כמה שעות עד שרכשטיינר ובאגוול שוחררו לחופשי. לעומת זאת, לוגר, הורשע ונכנס לכלא. רכשטיינר דיבר לאחר מכן לגבי המקרה במהלך אחד מראיונותיו, כשתיאר את עצמו כעבריין אלים. לאחר העזיבה שלו את ארגון TNA, רכשטיינר החל להביע בוז כלפי הנהלת TNA דרך חשבון הטוויטר שלו, בעיקר כלפי האלק הוגאן ואריק בישוף. כתוצאה מכך, נוצר קשר אליו דרך עורכי הדין של TNA. לאחר שהמשיך להטיח עלבונות, TNA הגישו נגדו תלונה ביוני 2012. רכשטיינר הגיב בתביעה נגדית נגד TNA בחודש ספטמבר. חודש לאחר מכן, הוא הגישה תביעה נוספת נגד TNA, כשהפעם טען שהוא נפצע כתוצאה מההנהלה הבכירה של TNA, כולל הוגאן, כשהרשו לג'ף הארדי להתאבק נגדו, בזמן שהארדי היה שיכור. התביעה של TNA נגד רכשטיינר בוטלה על ידי שופט בפברואר 2016. רכשטיינר הורחק מטקס היכל התהילה של ה-WWE לשנת 2015, מכיוון שאשתו של האלק הוגאן טענה שהוא פנה אליה בשדה התעופה של סן חוזה. אשתו של הוגאן טענה שהוא איים להרוג את הזוג, טענות שרכשטיינר הכחיש. הישגים בארגון ההיאבקות Big Time Wrestling - BTW אליפות במשקל כבד של BTW (פעם אחת) הישגים בארגון ההיאבקות Canadian Wrestling's Elite אליפות הטלוויזיה 123Approved.ca של CWE (פעם אחת) הישגים בארגון ההיאבקות Canadian Wrestling International - CWI אליפות במשקל כבד של CWI (פעם אחת) הישגים בארגון ההיאבקות Continental Wrestling Association - CWA אליפות הזוגות של CWA‏ (3 פעמים) - עם בילי טראוויס (2) וג'ד גראנדי (1) הישגים בארגון ההיאבקות Dutch Pro Wrestling האליפות ההולנדית במשקל כבד (פעם אחת) הישגים בהיכל התהילה של George Tragos/Lou Thesz Professional Wrestling מחזור 2014 הישגים בארגון ההיאבקות Jim Crockett Promotions / World Championship Wrestling אליפות העולם במשקל כבד של WCW (פעם אחת) אליפות הטלוויזיה העולמית של WCW (פעמיים) אליפות ארצות הברית במשקל כבד של WCW (פעמיים) אליפות ארצות הברית לזוגות של NWA/WCW (פעם אחת) - עם ריק סטיינר אליפות הזוגות העולמית של NWA/WCW‏ (7 פעמים) - עם ריק סטיינר אלוף הטריפל קראון השמיני של WCW הישגים בארגון ההיאבקות Mid-Atlantic Championship Wrestling אליפות ההארדקור של MACW‏ (3 פעמים) אליפות במשקל כבד של NWA Mid-Atlantic (פעם אחת) אליפות הזוגות של NWA Mid-Atlantic (פעם אחת) - עם ריק סטיינר הישגים בארגון ההיאבקות New Japan Pro-Wrestling - NJPW אליפות הזוגות של IWGP (פעמיים) - עם ריק סטיינר הישגים בארגון ההיאבקות Preston City Wrestling - PCW אליפות הזוגות של PCW (פעם אחת) - עם ריק סטיינר הישגים בארגון ההיאבקות Pro Wrestling America - PWA אליפות הזוגות של PWA (פעם אחת) - עם ריק סטיינר הישגים במגזין ההיאבקות Pro Wrestling Illustrated - PWI קרב השנה (1991) - עם ריק סטיינר נגד לקס לוגר וסטינג באירוע SuperBrawl זוג השנה (1990, 1993) - עם ריק סטיינר המתאבק המשתפר של השנה (1989) PWI דירג אותו במקום ה-6 מתוך 500 המתאבקים הטובים ביותר לשנת 1991 PWI דירג אותו במקום ה-2 מתוך 100 הזוגות הטובים ביותר - עם ריק סטיינר הישגים בארגון ההיאבקות Pure Action Championship Wrestling - PACW אליפות הזוגות של PACW (פעם אחת) - עם ריק סטיינר הישגים בארגון ההיאבקות Ring Ka King - RKK אליפות הזוגות של RKK (פעם אחת) - עם אביס הישגים בארגון ההיאבקות Stars and Stripes Championship Wrestling - SSCW אליפות במשקל כבד של SSCW (פעם אחת) הישגים בארגון ההיאבקות Total Nonstop Action Wrestling / Impact Wrestling אליפות הזוגות של TNA/אימפקט (פעמיים) - עם בוקר טי (1) ואיליי דרייק (1) Feast or Fired‏ (2007 - חוזה על אליפות ה-X דיוויז'ן) Feast or Fired‏ (2007 - חוזה על אליפות העולם במשקל כבד) הישגים בארגון ההיאבקות Universal Championship Wrestling - UCW אליפות במשקל כבד של UCW (פעם אחת) הישגים בארגון ההיאבקות World League Wrestling - WLW אליפות הזוגות של WLW (פעם אחת) - עם קייל רוברטס הישגים בארגון ההיאבקות World Wrestling All-Stars - WWA אליפות העולם במשקל כבד של WWA (פעם אחת) הישגים בארגון ההיאבקות World Wrestling Association (Indianapolis) - WWA אליפות במשקל כבד של WWA (פעם אחת) אליפות הזוגות העולמית של WWA (פעם אחת) - עם ג'רי גרהאם ג'וניור הישגים בארגון ההיאבקות World Wrestling Council - WWC האליפות האוניברסלית במשקל כבד של WWC (פעם אחת) הישגים בארגון ההיאבקות World Wrestling Federation/Entertainment - WWF/E אליפות הזוגות של ה-WWF (פעמיים) - עם ריק סטיינר חבר היכל התהילה (2022) הישגים במגזין ההיאבקות Wrestling Observer Newsletter - WON מהלך הסיום הטוב ביותר (1989, 1990) - פרנקנשטיינר קרב השנה (1991) - עם ריק סטיינר נגד הירושי האסה וקנסוקה סאסאקי באירוע WCW/New Japan Supershow זוג השנה (1990) - עם ריק סטיינר הקרב הגרוע של השנה (2003) - נגד טריפל H באירוע רויאל ראמבל מדיה וקבצים בנושא סקוט סטיינר בוויקישיתוף אתר האינטרנט הרשמי של סקוט סטיינר (באנגלית) סקוט סטיינר, ברשת החברתית אקס (טוויטר) סקוט סטיינר, באתר WWE.com להיאבקות מקצועית סקוט סטיינר, באתר Online World of Wrestling ניר קפלן, ‏זיכרון לטווח קצר: המיוחד באחים סטיינר, באתר ערוץ הספורט, 28 במרץ 2020 עוד פרטים על הפציעה הרצינית של סקוט סטיינר מתאבקים בכלא במהלך חופשתם סטיינר והוגאן מעורבים במריבה ברשת הטוויטר אשר כוללת עורכי דין TNA מגישה תביעה נגד סטיינר התביעה המשפטית של TNA נגד סטיינר בוטלה סקוט סטיינר מכחיש את איומי רצח הוגאן